***Önkormányzat***

***Nick***

***N/48-5/2018.***

***J e g y z ő k ö n y v***

*Nick község Önkormányzatának Képviselő-testülete 2018. április 24-én 18.00 órakor a Művelődési Házban megtartott üléséről.*

***Jelen voltak:*** *Csorba József polgármester, Németh András alpolgármester, Novák László képviselő*

***Távolmaradását előzetesen bejelentette:*** *Ivánkovics Zoltán képviselő, Tóth Sándor képviselő*

***Tanácskozási joggal vett részt:*** *dr. Kiss Julianna jegyző*

***Meghívottak:*** *Kissné Simon Mónika igazgatási ügyintéző, Nagy Attiláné településüzemeltetési és beruházási ügyintéző*

*Csorba József polgármester köszöntötte a megjelenteket, megállapította, hogy az 5 képviselőből jelen van 3 fő, az ülés határozatképes, azt megnyitotta.*

***Napirendre az alábbi javaslatot tette:***

1. *Beszámoló az Önkormányzati Társulások tevékenységéről, a társulási cél megvalósulásáról*
2. *Tag delegálása óvodavezetői pályázatot elbíráló bizottságba*
3. *Önerő meghatározása kultúrház épületének felújítására*
4. *Dózsa köz és Mező utca burkolat felújítására pályázat benyújtása*
5. *Önerő meghatározása Műgáti utak és gépbeszerzés pályázathoz*
6. *Vasivíz Zrt. beruházásának megrendelése*

*Képviselő-testület a javasolt napirendet egyhangúlag elfogadta.*

***1. Napirend***

*Beszámoló az Önkormányzati Társulások tevékenységéről, a társulási cél megvalósulásáról*

***Előadó:*** *Csorba József polgármester*

*Írásos beszámoló a jegyzőkönyv mellékleteként csatolva.*

***Csorba József polgármester:*** *Ismerteti a kiküldött beszámolót. Kéri a beszámoló elfogadását.*

*Kérdés, hozzászólás nem volt.*

*Képviselő-testület 3 szavazattal, ellenszavazat, tartózkodás nélkül az alábbi határozatot hozta:*

***24/2018.(IV.24.) számú határozat:***

*Nick Község Önkormányzatának Képviselő-testülete elfogadja az önkormányzati társulások 2017. évi tevékenységéről, pénzügyi helyzetéről, a társulási cél megvalósulásáról szóló polgármesteri beszámolót.*

***Felelős:*** *Csorba József polgármester*

***Határidő:*** *azonnal*

***2. Napirend***

*Tag delegálása óvodavezetői pályázatot elbíráló bizottságba*

***Előadó:*** *Csorba József polgármester*

*Írásos előterjesztés és határozati javaslat a jegyzőkönyv mellékleteként csatolva.*

***Csorba József polgármester:*** *Fülöp Ildikó óvodavezető öt évre szóló megbízatása 2018. augusztus 15-én lejár. Az óvodavezetői beosztás betöltésére a pályázatot öt évre írták ki. Répcelak és Térsége Önkormányzati Társulás Társulási Tanácsa a pályázók meghallgatására szakmai bizottságként Répcelak Város Önkormányzatának Humánpolitikai Bizottságát kérte fel és jelölte ki. A döntés a továbbiakban úgy rendelkezik, hogy a Bizottság a meghallgatás alkalmával a megalapozott vélemény kialakítása érdekében az érintett települések Önkormányzata Képviselő-testületének egy-egy képviselő tagjával egészülhet ki. Javasolja a Képviselő-testületnek, hogy a szakmai bizottságba Ivánkovics Zoltán képviselőt delegálják. Kéri a testület döntését.*

*Kérdés, hozzászólás nem volt.*

*Képviselő-testület 3 szavazattal, ellenszavazat, tartózkodás nélkül az alábbi határozatot hozta:*

***25/2018.(IV.24.) számú határozat:***

*Nick község Önkormányzatának Képviselő-testülete a Répcelaki Százszorszép Óvoda óvodavezetői beosztásának betöltésére kiírt pályázati eljárás során a pályázók meghallgatására kijelölt szakmai bizottságba Ivánkovics Zoltán képviselőt delegálja.*

***Felelős:*** *Csorba József polgármester*

***Határidő:*** *azonnal*

***3. Napirend***

*Önerő meghatározása kultúrház épületének felújítására*

***Előadó:*** *Nagy Attiláné településüzemeltetési és beruházási ügyintéző*

*Írásos előterjesztés és a határozati javaslat a jegyzőkönyv mellékleteként csatolva.*

***Nagy Attiláné településüzemeltetési és beruházási ügyintéző:*** *Az elnyert pályázatnál a kiíró hatóság növelte a támogatás intenzitását 75%-ról 85%-ra. Ezáltal a támogatási összeg megnövekedett, 20.121.966,-Ft támogatást kap az önkormányzat. Az önerő mértéke kevesebb lesz. A korábban meghozott határozatot módosítani szükséges az új támogatói okirat alapján, illetve a határozatnak tartalmazni kell, hogy az önerő mértékét az önkormányzat a költségvetésében biztosítja. A módosított határozat alapján tudja lehívni az 50%-os előleget.*

***Kérdés, hozzászólás:***

***Csorba József polgármester:*** *Kéri a képviselő-testület döntését.*

*Képviselő-testület 3 szavazattal, ellenszavazat, tartózkodás nélkül az alábbi határozatot hozta:*

***26/2018.(IV.24.) számú határozat:***

*Nick község Önkormányzatának Képviselő-testülete a 22/2016.(III.22.) és 58/2017. (VIII.29.) számú határozataival összhangban lévő 9/2018.(I.30.) számú határozatát az alábbiak szerint módosítja.*

*Nick Község Önkormányzatának Képviselő-testülete pályázatot nyújtott be a VP-6-.4.1.1-16 kódszámú a „Településképet meghatározó épületek külső rekonstrukciója, többfunkciós közösségi tér létrehozása, fejlesztése, energetikai korszerűsítése” című „Kultúrház felújítása, akadálymentesítése” célú a Nick Rákóczi utca 12. szám, a Nick 253 hrsz-ú ingatlanon megvalósuló pályázati felhívásra.*

*A támogatási kérelemben megjelölt teljes elszámolható költség összege: bruttó 27.496.000,-Ft, ebből igényelt támogatás összege: bruttó 19.640.000,-Ft, az önerő mértéke bruttó 7.856.000,-Ft, mely a tervezett beruházás 25%-a, amit saját forrásból biztosít.*

*A Képviselő-testület a Magyar Államkincstár által 2018. április 06-án megküldött 1774335372 projekt azonosítószámú, 1924704034 irat azonosítójú módosított Támogató okirattal egyetért, ez alapján az önerő mértéke 15%, így a projekt teljes költsége bruttó 27.319.210,-Ft, ebből az elszámolható költség bruttó 23.672.908,-Ft, melyből a támogatás mértéke bruttó 20.121.966,-Ft, ami tartalmazza az egyéb költségek díját is.*

*Az önerő a nem támogatott költségek összegével növelve bruttó 7.197.244,-Ft.*

*Az önkormányzat a 2017. évi költségvetéséből I. részszámla ellenértékekét már kifizettette, a beruházás fennmaradó fedezetét a bruttó 21.590.000,-Ft-ot a 2018. évi költségvetésében kultúrház felújítás soron biztosítja.*

*Az önkormányzat a költségvetésében az önerő összegét elkülönítetten kezeli.*

***Felelős:*** *Csorba József polgármester*

***Határidő:*** *azonnal*

***4. Napirend***

*Dózsa köz és Mező utca burkolat felújítására pályázat benyújtása*

***Előadó:*** *Nagy Attiláné településüzemeltetési és beruházási ügyintéző*

*Írásos előterjesztés és határozati javaslat a jegyzőkönyv mellékleteként csatolva.*

***Nagy Attiláné településüzemeltetési és beruházási ügyintéző:*** *A Dózsa-köz és a Mező utca felújítására pályázati forrás igénybe vételével – ismét lehetőség nyílt. A munkák elvégzésére kért kivitelezői árajánlatot. Az útfelújításra bekért árajánlat alapján a beruházás tervezett összege bruttó 20.803.299,-Ft, melyből a támogatás bruttó 15 millió Ft. Az önerő mértéke 15%. Így a 17.700 e Ft feletti részt az önkormányzatnak kellene fizetni a 15%-os önerőn felül. Ezért megnézték, hogy a Mező utca melyik fele van rosszabb állapotban. Kiderült, hogy az 1-15 házszámig terjedő szakasz felújítása indokolt. Ez cca. 170 méter hosszú. Erre ismételten kértek árajánlatot. A bekért ajánlat összköltsége 15.314.930,-Ft. Ebben az esetben az önerő mértéke 2.297.239,-Ft lenne, melyet az önkormányzat az előbbi napirenden tárgyalt többletbevétel terhére tudná biztosítani. A Mező utca másik fennmaradó részének a javítását talán egy másik pályázat keretében tudják felújítani. Kéri a képviselő-testület döntését.*

***Kérdés, hozzászólás:***

***Csorba József polgármester:*** *Abban az esetben, ha a Dózsa-köz és a Mező utca teljes szakaszára beadnák a pályázatot, akkor 5.800 e Ft önerőt kellene biztosítani. Ezt az összeget nem nagyon tudja biztosítani az önkormányzat, ha minden beadott pályázata nyer, mert akkor likvidítási probléma merülhet fel. Ezért úgy gondolják, hogy a Mező utcában csak a legszükségesebb oldalán végeznék el a felújítást. Ebben az esetben, akkor az önkormányzatnak az önrésze 2.297.239,- Ft lesz. Bízik abban, hogy most a pályázat nyertes lesz, mert már kétszer beadták sikertelenül a pályázatot. Ezt a pályázatot az előterjesztésben megjelölt célokra be lehetne adni nagyobb intenzitással, de azért választják a rosszabb konstrukciójú pályázatot, mert a Dózsa-köz útja nagyon rossz állapotban van. Kátyúzással, foltozgatással már nem tudják megcsinálni. Sajnos lassan ugyan ide fognak jutni a Mező utcával is. Jelenleg a Mező utca felét tudják megcsináltatni, tekintettel az önkormányzat költségvetésére. Bízik abban, hogy újabb pályázat keretében lehetőség nyílik több cél megvalósítására. Kéri a képviselő-testület döntését.*

*Képviselő-testület 3 szavazattal, ellenszavazat, tartózkodás nélkül a következő határozatot hozta:*

***27/2018.(IV.24.) számú határozat:***

*Nick Község Önkormányzatának Képviselő-testülete pályázatot nyújt be az önkormányzati feladatellátást szolgáló fejlesztések támogatására, a Dózsa-köz, és Mező utca 170 m hosszú szakaszának burkolat felújítására.*

*A pályázathoz szükséges 15% önerőt, azaz bruttó 2.297.239,-Ft összeget a Képviselő-testület az Önkormányzat a Vidékfejlesztési Pályázat támogatási összegének növekedéséből adódó többletbevétel terhére biztosítja.*

***Felelős:*** *Csorba József polgármester*

***Határidő:*** *2018. május 2.*

***5. Napirend***

*Önerő meghatározása Műgáti utak és gépbeszerzés pályázathoz*

***Előadó:*** *Nagy Attiláné településüzemeltetési és beruházási ügyintéző*

*Írásos előterjesztés és határozati javaslat a jegyzőkönyv mellékleteként csatolva.*

***Nagy Attiláné településüzemeltetési és beruházási ügyintéző:*** *Ismert a képviselő-testület előtt, hogy a Nick-Műgáti utak felújítására és gépbeszerzésre beadott pályázat nyert. A projekt teljes költsége bruttó 53.249.577,-Ft, melyből a támogatás mértéke 42.038.659,-Ft. Ezt egy egységes határozatba kell foglalni. A határozatnak tartalmazni kell, hogy az önerő mértéke rendelkezésre áll a 2018. évi költségvetésben. Így az önerő mértéke 11.210.918,-Ft, a költségvetésben céltartalékként 13.800 e Ft van elkülönítve, mely elegendő az önerő igazolására. Az 50%-os önerő lehívásához szükség van erre a határozatra.*

***Kérdés, hozzászólás:***

***Csorba József polgármester:*** *Először azt gondolták, hogy utak kerülnek aszfaltozásra és utána vásárolják meg a gépet, de ez nem valósítható meg. Az utak felújítására (cca. 40 millió Ft) kiírják a közbeszerzési eljárást az összegnek rendelkezésre kell állni elkülönítetten a költségvetésben. Ezért először a gépet kell beszerezni, mert ennek az önereje 13.800 e Ft. Ez az összeg a költségvetésben rendelkezésre áll. A gépbeszerzésre nem kell közbeszerzési eljárást lefolytatni, hanem csak meghívásos pályáztatást kell kiírni. A gép beszerzése után már a kaszálási és hóeltakaírtási feladatokat ezzel a géppel el lehet végezni, saját erővel. Elkövetkezendő feladat lesz, hogy megbízzanak egy főt a gépkezeléssel. Kéri a képviselő-testület döntését.*

*Képviselő-testület 3 szavazattal, ellenszavazat, tartózkodás nélkül a következő határozatot hozta:*

***28/2018.(IV.24.) számú határozat:***

*Nick község Önkormányzatának Képviselő-testülete a 109/2016 (XII.20.) számú határozatával összhangban az alábbiakat összegzi és határozatban rögzíti a VP6-7.2.1-7.4.1.2-16 kódszámú nyertes pályázat megvalósulásához kapcsolódó – az Általános Útmutató Felhívás 8.5 pontjában foglalt tartalmi elemeinek megfelelően:*

*Nick Község Önkormányzatának Képviselő-testülete pályázatot nyújtott be a VP6-7.2.1-7.4.1.2-16 kódszámú a „Külterületi helyi közutak fejlesztése, önkormányzati utak kezeléséhez állapotjavításához, karbantartásához szükséges erő- és munkagépek beszerzésére irányuló „Nick-Műgát horgásztelep útjainak felújítása, és az utak fenntartásához gépek beszerzése” célú pályázati kiírásra: Nick 061/23, 061/8, 061/142, 061/131 hrsz-ú Gyöngyvirág utca  
 Nick 061/31 hrsz-ú Rozmaring utca  
 Nick 061/100 hrsz-ú Jázmin utca  
 Nick 061/75 hrsz-ú Ibolya utca  
 Nick 061/50 hrsz-ú Tulipán utca  
 Nick 061/17 hrsz-ú Rózsa utca*

*ingatlanokon megvalósuló útfelújításra, valamint az önkormányzati utak fenntartásához, állapotjavításához, karbantartásához traktor, szárzúzós fűkasza, tolólap (hótolásra is alkalmas gumiéllel) és ágaprító gép beszerzésére.*

*A támogatási kérelemben megjelölt teljes elszámolható költség összege: bruttó 55.143.877,-Ft, ebből igényelt támogatás összege: bruttó 41.357.907,-Ft, az önerő mértéke bruttó 13.785.970,-Ft, mely az akkori felhívás alapján a tervezett beruházás 25%-a, amit saját forrásból biztosít.*

*A Képviselő-testület a Magyar Államkincstár által 2018. március 29-én megküldött 1824281460 projekt azonosítószámú Támogató okirattal egyetért, mely alapján a projekt teljes költsége bruttó 53.249.577,-Ft, melyből az elszámolható költség bruttó 49.457.258,-Ft. A támogatás mértéke az elszámolható költség 85%-a, azaz bruttó 42.038.659,-Ft.*

*Az önerő a nem támogatott költségek összegével növelve bruttó 11.210.918,-Ft.*

*Az önkormányzat a teljes beruházás megvalósítása érdekében a 2018. évi költségvetésében céltartalékként bruttó 13.800.000,-Ft összeget, mint önerőt biztosított.*

*Az önkormányzat a költségvetésében az önerő összegét elkülönítetten kezeli.*

***Felelős****: Csorba József polgármester*

***Határidő:*** *azonnal*

***6. Napirend***

*Vasivíz Zrt. beruházásának megrendelése*

***Előadó:*** *Nagy Attiláné településüzemeltetési és beruházási ügyintéző*

*Írásos tájékoztató és határozati javaslat a jegyzőkönyv mellékleteként csatolva.*

***Nagy Attiláné településüzemeltetési és beruházási ügyintéző:*** *A Vasivíz Zrt. megkereste az önkormányzatot, hogy a szennyvíztelepen kettő tolózárat szeretne beépíteni és ezt motorizálni és a távfelügyeleti rendszerre rácsatlakoztatni az egyszerűbb és biztonságosabb üzemeltetés érdekében. A kettő darab motoros tolózárat a Vasivíz Zrt. a saját költségén megvásárolná 1,5 millió Ft értékben. A vezérlés beszerzésének és beüzemelésének a költségét (1 millió Ft) az önkormányzat biztosítaná a 2018. évi szennyvízhasználati díj terhére. A Vasivíz Zrt. a vezérlésre bekéri az árajánlatot és csak ezt követően köt szerződést az önkormányzattal. Kéri a képviselő-testület döntését a munka megrendeléséről.*

***Kérdés, hozzászólás:***

***Csorba József polgármester:*** *Hangsúlyozza, hogy a távvezérlés kiépítését a Vasivíz Zrt, a szennyvízhasználati díj terhére valósítja meg. Kéri a képviselő-testület döntését.*

*Képviselő-testület 3 szavazattal, ellenszavazat, tartózkodás nélkül a következő határozatot hozta:*

***29/2018.(IV.24.) számú határozat:***

*Nick Község Önkormányzatának Képviselő-testülete megrendeli a Vasivíz Zrt.-től a nicki szennyvíztisztító telepen 2 db motoros tolózár, és a működtetéséhez szükséges vezérlés beszerzését, és beszerelését az alábbi feltételekkel:*

* *a 2 db motoros tolózárat a Vasivíz Zrt. saját költségén vásárolja meg és szereli be.*
* *a tolózárak működéséhez szükséges vezérlés beszerzésének, és beüzemelésének költségét az önkormányzat csak a 2018. évi szennyvízhasználati díj terhére biztosítja.*

***Felelős:*** *Csorba József polgármester****Határidő:*** *azonnal*

***Tájékoztatások:***

***Csorba József polgármester:*** *Próbálják a községben is megszervezni a Falugondnoki Szolgálatot és lehetőleg férfi foglalkoztatottat felvenni, akit megbíznának majd a gépkezeléssel is. Kéri a képviselő-testület tagjait, ha tudnak ilyen embert, akkor jelezzék.*

*Szent Anna Templomért Alapítvány beadta a pályázatot az I. világháborús emlékműre, de azt módosítani szükséges. Az egyik felírat helyett egy Vörösmarty idézet fog kerülni. Ezt a módosítást újból megküldik a kiíró hatóságnak. Az emlékmű a temetőben került felállításra 13 tölgyfa ültetéssel egybekötve az Aradi vértanúk emlékére. A temető bejáratát át kell gondolni, mert urnafalak, urnahelyek kerülnek majd kiépítésre.*

*Lakossági kérés merült fel, hogy a József Attila utcába a közkutat nyissák meg, de véleménye szerint ez nem indokolt. A víziközműre, majd a szennyvízrendszerre való rákötést kell szorgalmazni a lakosság körében.*

*A kultúrházban a gázkonvektorok helyére radiátort szereltek fel. A gázkonvektorok működő képesek, ezért javasolja, hogy az elkövetkezendő időszakban értékesítse az önkormányzat a konvektorokat.*

*Több lakos kereste meg, hogy a kormány által ígért 12 e Ft tűzifa támogatáshoz hogyan lehet hozzájutni.*

*A lakosság várja a lomtalanítást, kérdezik az időpontját. Ez ügyben annyit tudott mondani az érdeklődőknek, hogy írtak levelet az STKH Kft.-nek, de megnyugtató tájékoztatást telefonon nem kaptak. Korábban ígéretet tett, hogy a lomtalanítás időpontjáról a lakosság szórólapon keresztül értesül a községben és a Műgáton is.*

***Németh András képviselő:*** *A Rákóczi utca végén a keresztnél több helyen hatalmas gödör van.*

***Csorba József polgármester:*** *Az előző testületi ülésen is szó volt róla, hogy ki kell írni az utak kátyúzási munkákra a meghívásos pályázatot. Véleménye szerint még a Műgáti utakat is rendbe kell tenni, illetve a községben is.*

*A József Attila utcában valamelyik akna fedlap billeg, melyet meg kell csináltatni.*

***Nagy Attiláné településüzemeltetési és beruházási ügyintéző:*** *A fenti problémát jelezte a Vasivíz felé és azt a választ kapta, hogy közkút volt, melyet megszűntettek. Zrt. Azt az ígéret tette, hogy betemeti.*

***Csorba József polgármester:*** *Amennyiben nem temeti be a Vasivíz Zrt., akkor a kátyúzási feladatkiírásnál ezt is figyelembe kell venni. A pályázatot minél előbb ki kell írni. Az idei*

*évben a Műgáton nem történik meg az aszfaltozás. Véleménye szerint a költségvetésben erre elkülönített sor nem fogja fedezni a kiadásokat, átcsoportosításra lesz szükség.*

*A képviselő-testület a tájékoztatásokat tudomásul vette.*

*Miután több napirend nem volt,* ***Csorba József*** *polgármester a megjelenést megköszönte, az ülést bezárta.*

*k.m.f.*

***Csorba József Dr. Kiss Julianna***

***polgármester jegyző***